►M2 Vārds, uzvārds (transliterācija latīņu alfabēta burtos) ◄ ►M2 Vārds, uzvārds ◄ Identifikācijas informācija Pamatojums iekļaušanai sarakstā Sarakstā iekļaušanas datums

1. Alexander (Alexandr) Petrovich KALASHNIKOV Aлександр Петрович КАЛАШНИКОВ (krievu rakstībā) Amats(-i): Bijušais Krievijas Federālā sodu izpildes dienesta (FSIN) direktors Dzimšanas datums: 27.1.1964. Dzimšanas vieta: Tatarska, Novosibirskas apgabals (Tatarsk, Novosibirsk Oblast), Krievijas PFSR (tagad Krievijas Federācija) Valstspiederība: Krievija Dzimums: vīrietis Alexander Kalashnikov bija Krievijas Federālā sodu izpildes dienesta (FSIN) direktors no 2019. gada 8. oktobra līdz 2021. gada 25. novembrim. Minētajā postenī viņš pārraudzīja visas FSIN darbības. Kā FSIN direktors viņš bija atbildīgs par nopietniem cilvēktiesību pārkāpumiem Krievijā, tostarp par patvaļīgiem arestiem un aizturēšanām. Alekseja Navaļnija (Alexei Navalny) lietā FSIN2020. gada 28. decembrī pieprasīja, lai Navaļnija kungs, kas tobrīd (no 2020. gada septembra līdz 2021. gada janvārim) Vācijā ārstējās no saindēšanas ar neiroparalītisku “Novičok” grupas vielu, nekavējoties ierastos pie probācijas amatpersonas, pretējā gadījumā piedraudot ar cietumsodu par krāpšanu piespriestā nosacītā soda izciešanas pārkāpumu dēļ. Šo par krāpšanu piespriesto sodu Eiropas Cilvēktiesību tiesa 2018. gadā ir atzinusi par patvaļīgu un netaisnīgu. 2021. gada 17. janvārī, izpildot Alexander Kalashnikov norādījumus, FSIN amatpersonas aizturēja Alekseju Navaļniju pēc viņa ierašanās Maskavas lidostā. Alekseja Navaļnija aresta pamatā ir Himki pilsētas tiesas nolēmums, kas savukārt tika izdots pēc FSIN pieprasījuma. Jau 2020. gada decembrī FSIN bija pieprasījis, lai tiesa Aleksejam Navaļnijam nosacītā soda vietā piespriestu cietumsodu. 2021. gada 17. februārī Eiropas Cilvēktiesību tiesa pieprasīja Krievijas Federācijas valdībai Alekseju Navaļniju atbrīvot. 2.3.2021.

2. Alexander (Alexandr) Ivanovich BASTRYKIN Алексaндр Ивaнович БАСТРЫКИН Amats(i): Krievijas Federācijas Izmeklēšanas komitejas priekšsēdētājs Dzimšanas datums: 27.8.1953. Dzimšanas vieta: Pleskava (Pskov), Krievijas PFSR (tagad Krievijas Federācija) Valstspiederība: Krievija Dzimums: vīrietis Alexander Bastrykin kopš 2011. gada janvāra ir Krievijas Federācijas Izmeklēšanas komitejas (“komiteja”) priekšsēdētājs (un priekšsēdētāja pienākumu izpildītājs 2010. gada oktobrī –decembrī). Minētajā postenī viņš pārrauga visas Komitejas darbības. Oficiāli komitejas vadītājs ir Krievijas prezidents. Kā komitejas priekšsēdētājs Alexander Bastrykin ir atbildīgs par nopietniem cilvēktiesību pārkāpumiem Krievijā, tostarp par patvaļīgiem arestiem un aizturēšanām. Alexander Bastrykin ir atbildīgs par plašām un sistemātiskām pret Krievijas opozīciju vērstām represīvām kampaņām, ar kurām mērķtiecīgi vēršas pret opozīcijas dalībniekiem un īsteno pret tiem vērstas izmeklēšanas. Komiteja 2020. gada 29. decembrī sāka izmeklēšanu pret opozīcijas līderi Alekseju Navaļniju (Alexei Navalny), apsūdzot viņu liela mēroga krāpšanā. Aleksejs Navaļnijs un citi 2000. gados publicēja rakstus par Alexander Bastrykin nekustamo īpašumu uzņēmumu “LAW Bohemia” Čehijā. 2021. gada 2. marts

3. Igor Viktorovich KRASNOV Игорь Викторович КРАСНОВ Amats(i): Krievijas Federācijas Ģenerālprokurors Dzimšanas datums: 24.12.1975. Dzimšanas vieta: Arhangeļska (Arkhangelsk), Krievijas PFSR (tagad Krievijas Federācija) Valstspiederība: Krievija Dzimums: vīrietis Igor Krasnov kopš 2020. gada 22. janvāra ir Krievijas Federācijas Ģenerālprokurors, pirms tam viņš bija Krievijas Federācijas Izmeklēšanas komitejas priekšsēdētāja vietnieks. Federācijas Ģenerālprokurora amatā viņš uzrauga Krievijas Federācijas prokuratūras, speciālās prokuratūras un Militāro prokuratūru. Kā ģenerālprokurors viņš ir atbildīgs par nopietniem cilvēktiesību pārkāpumiem, tostarp par demonstrantu patvaļīgiem arestiem un plašu un sistemātisku mierīgas pulcēšanās un biedrošanās brīvības un uzskatu un vārda brīvības apspiešanu. Pirms 2021. gada 23. janvāra protestiem Ģenerālprokuratūra brīdināja, ka to dalībnieki tiktu saukti pie atbildības. Turklāt Ģenerālprokuratūra pieprasīja, lai Federālais komunikācijas, informācijas tehnoloģiju un masu komunikācijas uzraudzības dienests (Roskomnadzor) ierobežo piekļuvi opozīcijas vietnēm un sociālo tīklu lietotāju kontiem, kuros bija informācija par plānoto Alekseja Navaļnija (Alexei Navalny) atbalstītāju pulcēšanos. 2021. gada 29. janvārī Ģenerālprokuratūra atkārtoti pieprasīja, lai Roskomnadzor ierobežo piekļuvi opozīcijas vietnēm un sociālo tīklu kontiem, šoreiz tas tika darīts, pirms Alekseja Navaļnija atbalstītāju protestiem 2021. gada 30. un 31. janvārī. Tika izsūtīti brīdinājumi interneta uzņēmumiem (Facebook, TikTok, Twitter, Google, Mail.ru Group). Ģenerālprokuratūra arī paziņoja, ka pret demonstrāciju dalībniekiem tiktu ierosinātas kriminālvajāšanas. Ģenerālprokuratūra atbalstīja Krievijas Federālā sodu izpildes dienesta (FSIN) prasību Aleksejam Navaļnijam piespriesto nosacīto sodu lietā par iespējamo krāpšanu pārveidot par cietumsodu. Neraugoties uz to, ka Eiropas Cilvēktiesību tiesa 2018. gadā viņa notiesāšanu minētajā lietā ir atzinusi par patvaļīgu un netaisnīgu, 2021. gada 17. janvārī Aleksejs Navaļnijs pēc ierašanās Maskavas lidostā tika arestēts. 2021. gada 2. marts

4. Viktor Vasilievich (Vasilyevich) ZOLOTOV Виктор Васильевич ЗОЛОТОВ Amats(-i): Krievijas Federācijas Nacionālās gvardes spēku federālā dienesta (Rosgvardia) direktors Dzimšanas datums: 27.1.1954. Dzimšanas vieta: Sasovo, Krievijas PFSR (tagad Krievijas Federācija) Valstspiederība: Krievija Dzimums: vīrietis Viktor Zolotov kopš 2016. gada 5. aprīļa ir Krievijas Federācijas Nacionālās gvardes spēku federālā dienesta (Rosgvardia) direktors un tādējādi Krievijas Federācijas Nacionālās gvardes spēku virspavēlnieks un Rosgvardia sastāvā ietilpstošās Speciālās nozīmes mobilās vienības (OMON) komandieris. Minētajā postenī viņš pārrauga visas Rosgvardia un OMON spēku darbības. Kā Rosgvardia direktors viņš ir atbildīgs par nopietniem cilvēktiesību pārkāpumiem Krievijā, tostarp par patvaļīgiem arestiem un aizturēšanām un par sistemātiskiem un plašiem mierīgas pulcēšanās un biedrošanās brīvības pārkāpumiem, jo īpaši, vardarbīgi apspiežot protestus un demonstrācijas. 2.3.2021.

Rosgvardia tika izmantota 2021. gada 23. janvāra un 21. aprīļaAlexei Navalny atbalstītāju protestu apspiešanā, un tika ziņots, ka daudzi OMON kaujinieki un Nacionālās gvardes karavīri pret protestētājiem pielietoja brutālu spēku un vardarbību. Agresīvā drošības spēku rīcība tika mērķtiecīgi vērsta pret daudziem žurnālistiem, tostarp pret Meduza korespondenti Kristina Safranova, kurai iesita OMON kaujinieks, un pret Novaja Gazeta žurnālisti Yelizaveta Kirpanova, kas saņēma sitienu pa galvu ar steku, kā rezultātā sākās asiņošana. 2021. gada 23. janvāra protestu laikā drošības spēki patvaļīgi aizturēja vairāk nekā 300 nepilngadīgu personu.

5. ZHU Hailun 朱海仑 (ķīniešu rakstībā) Amats(-i): Ķīnas Tautas Republikas 13. Nacionālā tautas kongresa loceklis (sasaukuma periodā no 2018. līdz 2023. gadam), kas pārstāv Xinjiang Uyghur autonomo reģionu (XUAR); Nacionālā tautas kongresa Uzraudzības un tieslietu komitejas loceklis (kopš 2018. gada 19. marta). Bijušais Xinjiang Uyghur autonomā reģiona (XUAR) politiskās un juridiskās komisijas sekretārs un bijušais XUAR partijas komitejas sekretāra vietnieks (no 2016. līdz 2019. gadam). Bijušais XUAR 13. tautas kongresa Pastāvīgās komitejas, reģionālas likumdošanas iestādes, vadītāja vietnieks (no 2019. gada līdz 2021. gada 5. februārim, bet joprojām aktīvs vismaz līdz 2021. gada martam). Ķīnas Tautas Republikas 13. Nacionālā tautas kongresa loceklis (sasaukuma periodā no 2018. līdz 2023. gadam), kas pārstāv XUAR. Kopš 2018. gada 19. marta Nacionālā tautas kongresa Uzraudzības un tieslietu komitejas loceklis. 22.3.2021.

Dzimšanas datums: 1958. gada janvāris Dzimšanas vieta: Lianshui, Jiangsu (Ķīna) Valstspiederība: Ķīna Dzimums: vīrietis Būdams XUAR politiskās un juridiskās komisijas sekretārs (no 2016. līdz 2019. gadam), Zhu Hailun bija atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņēma svarīgu politisku amatu, kurā bija atbildīgs par plaša mēroga novērošanas, aizturēšanas un indoktrinācijas programmu, kas vērsta pret uiguriem un citiem musulmaņu etnisko minoritāšu pārstāvjiem. Zhu Hailun ir raksturots kā šīs programmas “arhitekts”. Tādēļ viņš ir atbildīgs par nopietniem cilvēktiesību pārkāpumiem Ķīnā, jo īpaši par patvaļīgu plaša mēroga aizturēšanu, kas vērsta pret uiguru un citu musulmaņu etnisko minoritāšu pārstāvjiem. Būdams XUAR 13. tautas kongresa Pastāvīgās komitejas vadītāja vietnieks (no 2019. gada līdz 2021. gada 5. februārim), Zhu Hailun turpināja saglabāt izšķirošu ietekmi XUAR, kur turpinās plaša mēroga novērošanas, aizturēšanas un indoktrinācijas programma, kas vērsta pret uiguriem un citiem musulmaņu etnisko minoritāšu pārstāvjiem.

6. WANG Junzheng 王君正 (ķīniešu rakstībā) Amats(-i): Tibetas autonomā reģiona (TAR) Ķīnas Komunistiskās partijas (ĶKP) partijas sekretārs; bijušais Xinjiang ražošanas un celtniecības korpusa (XPCC) partijas sekretārs un Ķīnas Xinjiang Uyghur autonomā reģiona partijas komitejas sekretāra vietnieks; XPCC politiskais komisārs un China Xinjian Group izpilddirektors Dzimšanas datums: 1963. gada maijs Dzimšanas vieta: Linyi, Shandong (Ķīna) Valstspiederība: Ķīna Dzimums: vīrietis Tibetas autonomā reģiona (TAR) Ķīnas Komunistiskās partijas (ĶKP) partijas sekretārs kopš 2021. gada oktobra. Bijušais Xinjiang ražošanas un celtniecības korpusa (XPCC) partijas sekretārs un Ķīnas Xinjiang Uyghur autonomā reģiona (XUAR) partijas komitejas sekretāra vietnieks no 2020. gada aprīļa līdz 2021. gada oktobrim, kā arī bijušais XPCC politiskais komisārs no 2020. gada maija līdz 2021. gada oktobrim. Bijušais XUAR politiskās un juridiskās komitejas sekretārs no 2019. gada februāra līdz 2020. gada septembrim. Wang Junzheng ieņēma arī citus augstus amatus XPCC. XPCC ir valstij piederoša ekonomikas un paramilitāra organizācija XUAR, kura Xinjiang īsteno administratīvas pilnvaras un kontrolē saimnieciskās darbības. Būdams XPCC partijas sekretārs un politiskais komisārs, Wang Junzheng bija iesaistīts visu XPCC īstenoto politikas virzienu pārraudzībā. Ieņemot minēto amatu, viņš bija atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem, kas inter alia saistīti ar XPCC īstenoto plaša mēroga novērošanas, aizturēšanas un indoktrinācijas programmu, kas vērsta pret uiguriem un citiem musulmaņu etnisko minoritāšu pārstāvjiem. Viņš bija atbildīgs arī par to, ka XPCC sistemātiski izmanto uiguru un citu musulmaņu etnisko minoritāšu pārstāvjus piespiedu darbam, jo īpaši kokvilnas laukos. Būdams XUAR partijas komitejas sekretāra vietnieks, Wang Junzheng bija iesaistīts visu Xinjiang īstenoto drošības politikas virzienu pārraudzībā, tostarp attiecībā uz minēto programmu, kas vērsta pret uiguriem un citiem musulmaņu etnisko minoritāšu pārstāvjiem. Būdams XUAR politiskās un juridiskās komitejas sekretārs no 2019. gada februāra līdz 2020. gada septembrim, Wang Junzheng bija atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņēma svarīgu politisku amatu, kurā bija atbildīgs par minētās programma pārraudzību un īstenošanu. 22.3.2021.

7. WANG Mingshan 王明山 (Ķīniešu rakstībā) Amats(-i): Xinjiang Uyghur autonomā reģiona (XUAR) partijas komitejas pastāvīgās komitejas loceklis un XUAR politiskās un juridiskās komitejas sekretārs Dzimšanas datums: 1964. gada janvāris Dzimšanas vieta: Wuwei, Gansu (Ķīna) Valstspiederība: Ķīna Dzimums: vīrietis Xinjiang Uyghur autonomā reģiona (XUAR) partijas komitejas pastāvīgās komitejas loceklis un XUAR politiskās un juridiskās komitejas sekretārs kopš 2020. gada septembra. Xinjiang sabiedriskās drošības biroja (XPSB) bijušais direktors un partijas sekretāra vietnieks laikposmā no 2017. līdz 2021. gadam. 22.3.2021.

Kopš 2020. gada septembra būdams XUAR politiskās un juridiskās komitejas sekretārs, Wang Junzheng ir atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņem svarīgu politisku amatu, kurā ir atbildīgs par plaša mēroga novērošanas, aizturēšanas un indoktrinācijas programmas, kas vērsta pret uiguriem un citiem musulmaņu etnisko minoritāšu pārstāvjiem, pārraudzību.

Būdams XPSB bijušais direktors un partijas sekretāra vietnieks (no 2017. gada līdz 2021. gada janvārim), viņš ieņēma svarīgu amatu Xinjiang drošības aprātā un bija tieši atbildīgs par minētās programmas īstenošanu. Konkrēti, XPSB ir izvērsusi “Integrētu vienotas darbības platformu” (IJOP), lielo datu programmu, ko izmanto, lai izsekotu miljoniem uiguru Xinjiang reģionā un atzīmētu tos, kuri tiek uzskatīti par “potenciālu apdraudējumu”, kā nosūtāmus uz aizturēšanas nometnēm. Savā pašreizējā amatā un savu iepriekšējo amatu dēļ Wang Mingshan ir atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem.

8. CHEN Mingguo 陈明国 (Ķīniešu rakstībā) Amats(-i): Xinjiang sabiedriskās drošības biroja (XPSB) direktors un Xinjiang Uygur autonomā reģiona (XUAR) tautas valdības priekšsēdētāja vietnieks Dzimšanas datums: 1966. gada oktobris Dzimšanas vieta: Yilong, Sichuan (Ķīna) Valstspiederība: Ķīna Dzimums: vīrietis Xinjiang sabiedriskās drošības biroja (XPSB) direktors kopš 2021. gada un Xinjiang Uygur autonomā reģiona (XUAR) tautas valdības priekšsēdētāja vietnieks. 22.3.2021.

Būdams XPSB direktors, Chen Mingguo ieņem svarīgu amatu Xinjiang drošības aprātā un ir tieši iesaistīts plaša mēroga novērošanas, aizturēšanas un indoktrinācijas programmas, kas vērsta pret uiguriem un citiem musulmaņu etnisko minoritāšu pārstāvjiem, īstenošanā. Konkrēti, XPSB ir izvērsusi “Integrētu vienotas darbības platformu” (IJOP), lielo datu programmu, ko izmanto, lai izsekotu miljoniem uiguru Xinjiang reģionā un atzīmētu tos, kuri tiek uzskatīti par “potenciālu apdraudējumu”, kā nosūtāmus uz aizturēšanas nometnēm. Tādēļ Chen Mingguo ir atbildīgs par nopietniem cilvēktiesību pārkāpumiem Ķīnā, jo īpaši patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem.

9. JONG Kyong-thaek (jeb CHO’NG, Kyo’ng-t’aek) 정경택 (korejiešu rakstībā) Amats(-i): Korejas Tautas armijas Vispārējā politiskā biroja direktors; bijušais Korejas Tautas Demokrātiskās Republikas (KTDR) valsts drošības ministrs Dzimšanas datums: starp 1.1.1961. un 31.12.1963. Valstspiederība: Korejas Tautas Demokrātiskā Republika (KTDR) Dzimums: vīrietis Jong Kyong-thaek ir Korejas Tautas armijas Vispārējā politiskā biroja direktors. Viņš bija Korejas Tautas Demokrātiskās Republikas (KTDR) valsts drošības ministrs no 2017. gada līdz 2022. gadam. KTDR Valsts drošības ministrija ir viena no vadošajām iestādēm, kas ir atbildīga par KTDR represīvās drošības politikas īstenošanu, galvenokārt par politiskās opozīcijas, “graujošas” informācijas plūsmas no ārzemēm un citas rīcības, ko uzskata par nopietnu politisku apdraudējumu politiskajai sistēmai un tās vadībai, identificēšanu un apspiešanu. Kā bijušais Valsts drošības ministrijas vadītājs Jong Kyong-thaek ir atbildīgs par nopietniem cilvēktiesību pārkāpumiem KTDR, jo īpaši par spīdzināšanu un citādu nežēlīgu, necilvēcīgu vai pazemojošu rīcību vai sodīšanu, par ārpustiesas, tūlītēju vai patvaļīgu nāvessodu izpildi un nogalināšanu, personu piespiedu pazušanu un patvaļīgiem arestiem vai aizturēšanu, kā arī par plašu piespiedu darbu un seksuālu vardarbību pret sievietēm. 22.3.2021.

10. RI Yong Gil (jeb RI Yong Gi, RI Yo’ng-kil, YI Yo’ng-kil) 리영길 (korejiešu rakstībā) Amats(-i): Korejas Tautas Demokrātiskās Republikas (KTDR) valsts aizsardzības ministrs Dienesta pakāpe: vicemaršals Dzimšanas datums: 1955. Valstspiederība: Korejas Tautas Demokrātiskā Republika (KTDR) Dzimums: vīrietis Ri Yong Gil ir Korejas Tautas Demokrātiskās Republikas (KTDR) valsts aizsardzības ministrs. Viņš bija sabiedrības drošības ministrs no 2021. gada janvāra līdz 2021. gada jūnijam vai jūlijam. No 2018. līdz 2021. gada janvārim viņš bija Korejas Tautas armijas ģenerālštāba vadītājs. 2022. gada 14. aprīlī viņš tika paaugstināts par Korejas Tautas armijas vicemaršalu. Būdams valsts aizsardzības ministrs, Ri Yong Gil ir atbildīgs par nopietniem cilvēktiesību pārkāpumiem, tostarp tiem, ko veikuši Militārās drošības pavēlniecības locekļi un citas Korejas Tautas armijas vienības. KTDR Sabiedrības drošības ministrija (pirms tam tā bija pazīstama ar nosaukumu “Tautas drošības ministrija” vai “Publiskās drošības ministrija”) un Militārās drošības pavēlniecība ir vadošās iestādes, kas atbild par KTDR represīvās drošības politikas īstenošanu, tostarp par tādu personu nopratināšanu un sodīšanu, kas “nelikumīgi” bēg no KTDR. Konkrēti Sabiedrības drošības ministrija ar tās Pārmācības biroja starpniecību atbild par soda nometņu un īstermiņa aizturēšanas un labošanas darba centru uzturēšanu, kur cietumnieki (aizturētie) tiek pakļauti apzinātai badināšanai un citādai necilvēcīgai attieksmei. Kā bijušais Sabiedrības drošības ministrijas vadītājs Ri Yong Gil ir atbildīgs par nopietniem cilvēktiesību pārkāpumiem KTDR, jo īpaši par spīdzināšanu un citādu nežēlīgu, necilvēcīgu vai pazemojošu rīcību vai sodīšanu, par ārpustiesas, tūlītēju vai patvaļīgu nāvessodu izpildi un nogalināšanu, personu piespiedu pazušanu un patvaļīgiem arestiem vai aizturēšanu, kā arī par plašu piespiedu darbu un seksuālu vardarbību pret sievietēm. Kā bijušais Korejas Tautas armijas ģenerālštāba vadītājs Ri Yong Gil ir atbildīgs arī par plaši izplatītajiem nopietnajiem cilvēktiesību pārkāpumiem, ko pastrādājusi Korejas Tautas armija. 22.3.2021.

12. Abderrahim AL-KANI (jeb Abdul-Rahim AL-KANI, Abd-al-Rahim AL-KANI, Abdel Rahim KHALIFA Abdel Rahim AL-SHAQAQI) عبد الرحيم الكاني (arābu rakstībā) Amats(-i): Kaniyat Militia loceklis Dzimšanas datums: 7.9.1997. Valstspiederība: Lībija Pases numurs: PH3854LY ID numurs: 119970331820 Dzimums: vīrietis Abderrahim Al-Kani ir nozīmīgs Kaniyat Militia loceklis un Kaniyat Militia vadītāja Mohammed Khalifa Al-Khani (miris 2021. gada jūlijā) brālis. Kaniyat Militia no 2015. gada līdz 2020. gada jūnijam kontrolēja Tarhuna pilsētu Lībijā. Abderrahim Al-Kani ir atbildīgs par Kaniyat Militia iekšējo drošību. Šajā amatā viņš ir atbildīgs par nopietniem cilvēktiesību aizskārumiem Lībijā, jo īpaši par cilvēku sodīšanu ar nāvi bez tiesas sprieduma un piespiedu pazušanu Tarhuna pilsētā no 2015. gada līdz 2020. gada jūnijam. 2020. gada jūnija sākumā Abderrahim Al-Kani un Kaniyat Militia aizbēga no Tarhuna uz Lībijas austrumdaļu. Kopš tā laika Tarhuna tika atrasti vairāki masu kapi, kurus saista ar Kaniyat Militia. 22.3.2021.

13. Aiub Vakhaevich KATAEV (jeb Ayubkhan Vakhaevich KATAEV) Аюб Вахаевич КАТАЕВ (jeb Аюбхан Вахаевич КАТАЕВ) (krievu rakstībā) Amats(-i): Bijušais Krievijas Federācijas Iekšlietu ministrijas nodaļas vadītājs Argun pilsētā Čečenijas Republikā. Dzimšanas datums: 1.12.1980. vai 1.12.1984. Valstspiederība: Krievija Dzimums: vīrietis Līdz 2018. gadam Krievijas Federācijas Iekšlietu ministrijas nodaļas vadītājs Argun pilsētā Čečenijas Republikā. Šajā amatā kā Krievijas Federācijas Iekšlietu ministrijas nodaļas vadītājs Argun pilsētā Aiub Kataev pārraudzīja vietējo valsts drošības un policijas aģentūru darbu. Būdams šajā amatā, viņš personīgi pārraudzīja plašās un sistemātiskās vajāšanas Čečenijā, kuras sākās 2017. gadā. Represijas tiek vērstas pret lesbietēm, gejiem, biseksuāļiem, transpersonām un interseksuāļiem (LGBTI), pret personām, par kurām tiek pieņemts, ka tās pieder LGBTI grupām, un pret citām personām, kuras tur aizdomās, ka tās ir Čečenijas Republikas vadītāja Ramzan Kadyrov pretinieki. Aiub Kataev un viņa agrāk komandētie spēki ir atbildīgi par nopietniem cilvēktiesību pārkāpumiem Krievijā, jo īpaši par spīdzināšanu un citu nežēlīgu, necilvēcīgu vai pazemojošu rīcību, kā arī par patvaļīgu aizturēšanu un ārpustiesas vai patvaļīgu nāvessodu izpildi un nogalināšanu. Saskaņā ar daudzu liecinieku apgalvojumiem Aiub Kataev personīgi pārraudzīja aizturēto spīdzināšanu un piedalījās tajā. 22.3.2021.

14. Abuzaid (Abuzayed) Dzhandarovich VISMURADOV Абузайд Джандарович ВИСМУРАДОВ (krievu rakstībā) Amats(-i): Bijušais speciālās ātrās reaģēšanas vienības nodaļas Terek komandieris, Čečenijas Republikas premjerministra vietnieks, Čečenijas Republikas vadītāja Ramzan Kadyrov neoficiālais miesassargs. Dzimšanas datums: 24.12.1975. Bijušais speciālās ātrās reaģēšanas vienības nodaļas Terek komandieris. Kopš 2020. gada 23. marta Čečenijas Republikas premjerministra vietnieks. Čečenijas Republikas vadītāja Ramzan Kadyrov neoficiālais miesassargs. No 2012. gada marta līdz 2020. gada martam Abuzaid Vismuradov bija speciālās ātrās reaģēšanas vienības nodaļas Terek komandieris. Būdams šajā amatā, viņš personīgi pārraudzīja plašās un sistemātiskās vajāšanas Čečenijā, kuras sākās 2017. gadā. Represijas tiek vērstas pret lesbietēm, gejiem, biseksuāļiem, transpersonām un interseksuāļiem (LGBTI), pret personām, par kurām tiek pieņemts, ka tās pieder LGBTI grupām, un pret citām personām, kuras tur aizdomās, ka tās ir Čečenijas Republikas vadītāja Ramzan Kadyrov pretinieki. 22.3.2021.

Dzimšanas vieta: Akhmat-Yurt/Khosi-Yurt, bijusī Čečenijas-Ingušijas Autonomā Padomju Sociālistiskā Republika (APSR), tagad Čečenijas Republika (Krievijas Federācija) Valstspiederība: Krievija Dzimums: vīrietis Abuzaid Vismuradov un viņa agrāk komandētā nodaļa Terek ir atbildīgi par smagiem cilvēktiesību pārkāpumiem Krievijā, jo īpaši par spīdzināšanu un citu nežēlīgu, necilvēcīgu vai pazemojošu rīcību, kā arī par patvaļīgu aizturēšanu un ārpustiesas vai patvaļīgu nāvessodu izpildi un nogalināšanu. Saskaņā ar daudzu liecinieku apgalvojumiem Abuzaid Vismuradov personīgi pārraudzīja aizturēto spīdzināšanu un piedalījās tajā. Viņš ir cieši saistīts ar Čečenijas Republikas vadītāju Ramzan Kadyrov, kurš jau daudzus gadus īsteno represiju kampaņu pret saviem politiskajiem pretiniekiem.

15. Gabriel Moses LOKUJO - Amats(-i): Dienvidsudānas Tautas aizsardzības spēku (South Sudan People’s Defense Forces – SSPDF) ģenerālmajors Valstspiederība: Dienvidsudāna Dzimums: vīrietis Dienvidsudānas Tautas aizsardzības spēku (SSPDF) ģenerālmajors. Gabriel Moses Lokujo ir atbildīgs par nopietniem cilvēktiesību pārkāpumiem Dienvidsudānā, jo īpaši par ārpustiesas, tūlītēju vai patvaļīgu nāvessodu izpildi un nogalināšanu. 2020. gada maijā pēc ģenerālmajora Lokujo pavēles tika nolaupīti un sodīti ar nāvi trīs Opozīcijā esošās Sudānas Tautas atbrīvošanas armijas (SPLA-IO) virsnieki. 22.3.2021.

Ģenerālmajors Lokujo 2020. gada septembrī pārbēga no SPLA-IO uz SSPDF un ir atbildīgs par sekojošām sadursmēm Moroto mācību centrā un tā apkārtnē, Centrālās Ekvatorijas dienvidos. Tā rezultātā 2020. gada pēdējos trīs mēnešos tika ziņots par vairākiem nāves un savainojumu gadījumiem abās pusēs, tika pārvietoti arī civiliedzīvotāji, jo īpaši Centrālās Ekvatorijas Kajo-Keji apgabalā. Ģenerālmajora Lokujo spēki arī turpmāk palika minētajā apgabalā, no kurienes saņemtas ziņas par turpmākām sadursmēm, un civiliedzīvotāju kopienas joprojām ir apdraudētas.

16. Dimitriy (Dimitry, Dmitri, Dmitry) Valerievich UTKIN Дмитрий Валерьевич Уткин (krievu rakstībā) Amats(-i): Wagner Group dibinātājs un komandieris Dienesta pakāpe: pulkvežleitnants (rezerve) Izsaukuma signāls: Vagner, Wagner, The Nineth Wagner Group ID: M-0209 Dzimšanas datums: 1.6.1970. vai 11.6.1970. Dzimšanas vieta: Asbest, Sverdlovsk Oblast, Krievijas PFSR (tagad Krievijas Federācija) Valstspiederība: Krievija Adrese: Pskov, Krievijas Federācija Dzimums: vīrietis Bijušais Krievijas militārās izlūkošanas (GRU) virsnieks Dimitriy Utkin ir Wagner Group dibinātājs un ir atbildīgs par tādu operāciju koordinēšanu un plānošanu, kuru mērķis ir Wagner Group algotņu izvietošana dažādās valstīs. Būdams komandiera amatā Wagner Group, viņš ir atbildīgs par nopietniem cilvēktiesību aizskārumiem, ko veikusi šī grupa, tostarp par spīdzināšanu un ārpustiesas, tūlītēju vai patvaļīgu nāvessodu izpildi un nogalināšanu. Tas ietver četru Wagner Group locekļu veiktu Sīrijas dezertiera spīdzināšanu līdz nāvei 2017. gada jūnijā Homs provincē (Sīrijā). Kā pauda bijušais Wagner Group loceklis, Dimitriy Utkin personīgi pavēlēja dezertieri spīdzināt līdz nāvei, kā arī nodarījumu filmēt. 13.12.2021.

17. Stanislav Evgenievitch DYCHKO Станислав Евгеньевич Дычко (krievu rakstībā) Amats(-i): Wagner Group algotnis Dzimšanas datums: 1990. gads Valstspiederība: Krievija Dzimums: vīrietis Stanislav Dychko, bijušais Stavropol policijas darbinieks, ir Wagner Group algotnis. Kopā ar trim citiem Wagner Group algotņiem viņš piedalījās Sīrijas dezertiera spīdzināšana līdz nāvei 2017. gada jūnijā Homs provincē (Sīrijā). Tādējādi viņš ir atbildīgs par nopietniem cilvēktiesību aizskārumiem Sīrijā. 13.12.2021.